Diari Oficial de la Generalitat Valenciana


Sumari del DOGV 4778, del 18-06-2004 (2004/6329)

ORDE de 7 de juny de 2004, de la Conselleria de Cultura, Educació i Esport, per la qual es creen, amplien i suprimixen llocs de treball docent per a ser ocupats per funcionaris del cos de Mestres en determinats instituts i seccions que incorporen el primer cicle de l'Educació Secundària Obligatòria en el curs 2004/2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4778

Data del DOGV
:   18-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6329


Data del document
:   07-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * qualificació del personal
    * personal docent
    * personal

ORDE de 7 de juny de 2004, de la Conselleria de Cultura, Educació i Esport, per la qual es creen, amplien i suprimixen llocs de treball docent per a ser ocupats per funcionaris del cos de Mestres en determinats instituts i seccions que incorporen el primer cicle de l'Educació Secundària Obligatòria en el curs 2004/2005. [2004/X6329]
  
La disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu (BOE número 238, de 4 d'octubre), preveu que els professors d'Educació General Bàsica, integrats en el cos de mestres, podran prestar servici en el primer cicle de l'Educació Secundària Obligatòria.
  
El Reial Decret 1.487/1994, d'1 de juliol (BOE número 179, de 28 de juliol), ha determinat la implantació generalitzada del primer cicle de l'Educació Secundària Obligatòria en el curs escolar 1997/1998.
  
L'Orde de 23 de gener de 1997, de la Conselleria de Cultura i Educació (DOGV número 2.918, de 29 de gener), ha regulat el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, i també a les vacants del primer cicle de l'Educació Secundària Obligatòria que es determinen en els instituts i seccions.
  
L'Orde de 7 de juny de 2004, de la Conselleria de Cultura, Educació i Esport, per la qual es creen, incorporen, incrementen o reduïxen unitats del primer cicle de l'Educació Secundària Obligatòria en determinats instituts i seccions que incorporaran o incrementen el primer cicle de l'Educació Secundària Obligatòria en el curs 2004/2005.
  
En conseqüència, és necessari determinar els llocs de treball que podran ser ocupats per funcionaris del cos de mestres per a impartir els ensenyaments del primer cicle de l'Educació Secundària Obligatòria en els instituts i seccions que incorporen dits ensenyaments en el curs escolar 2004/2005.
  
En virtut d'això, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
Ordene
  
Primer
  
Els llocs vacants del primer cicle de l'Educació Secundària Obligatòria que es creen en els instituts i seccions que incorporen el primer cicle de l'esmentat ensenyament en el curs 2004/2005 per a la seua cobertura per funcionaris de carrera del cos de mestres són els que es determinen en l'annex I de la present orde.
  
Segon
  
Els centres que incrementen plantilla, amb la creació de nous llocs vacants com a conseqüència de l'increment de noves unitats del primer cicle de l'Educació Secundària Obligatòria, són els que s'indiquen en l'annex II de la present Orde.
  
Tercer
  
Els centres que disminuïxen plantilla, amb la supressió de llocs com a conseqüència de la disminució d'unitats del primer cicle de l'Educació Secundària Obligatòria, són els que s'indiquen en l'annex III de la present Orde.
  
DISPOSICIÓ ADDICIONAL
  
La present orde s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic i de Personal Docent perquè, en l'àmbit de les seues respectives competències, adopten les mesures que siguen necessàries per a l'execució del que disposa esta orde.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2004/2005.
  
Tercera
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Comú i en els articles 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 7 de juny de 2004
  
El conseller de Cultura, Educació i Esport,
  
ESTEBAN GONZÁLEZ PONS